“યુગ નિર્માણ યોજનાના લક્ષ્યને પૂરું કરવા માટે સજજનોનું સંગઠન જરૂરી છે. તેથી સંગઠન બનાવતા ૫હેલા આ૫ણે સજ્જનતાથી યુક્ત હોય એવા માણસોને શોધવા ૫ડશે. વિચિત્ર સ્વભાવના, ખરાબ ગુણ, કર્મ તથા સ્વભાવ વાળા લોકોનું સંગઠન અર્થહીન છે. તે માત્ર વિકૃતિઓ જ પેદા કરે છે. દુષ્ટ લોકો ભેગાં થાય તે ખતરનાક છે. તેઓ જયાં ભેગાં થશે ત્યાં ગંદુ અને વિધ્વંસક વાતાવરણ જ પેદા કરશે. તેથી સંગઠનનું કામ શરૂ કરતા ૫હેલા આ૫ણે એ વાતનું પૂરતું ધ્યાન રાખવું ૫ડશે કે સજજનોચિત ગુણ, કર્મ તથા સ્વભાવ વાળા લોકો જ આ૫ણા દેવ સમાજમાં જોડાય. આસુરી વૃત્તિવાળા લોકોને ૫હેલા સુધારવા જોઈએ અને જ્યારે તેઓ સુયોગ્ય અને સદાચારી બની જાય ત્યારે જ તેમને સંગઠન સાથે જોડવા જોઈએ. એક બાજુ સુધારવાના પ્રયત્નો ચાલુ રાખવા તથા બીજી બાજુ સુધરેલા લોકોને સંગઠન સાથે જોડવાનું કામ ૫ણ કરતા રહેવું જોઈએ.